**VZOREC POGODBE**

|  |
| --- |
| **NAROČNIK** |
| **Naziv in sedež** | **Splošna bolnišnica dr. Franca Derganca Nova Gorica****Ulica padlih borcev 13A****5290 Šempeter pri Gorici** |
| **ID št. za DDV** | SI11427205 |
| **Matična številka** | 5055695 |
| **Poslovni račun** | SI56 0110 0603 0279 058 |
| **Telefon** | 05/330 1100 |
| **E-pošta** | Tajnistvo.direktorja@sbng.si |
| **Skrbnik pogodbe** |        |
| **Podpisnik** | direktor zavoda: Dimitrij Klančič,dr.med.,spec.int.med. |

in

|  |  |  |  |
| --- | --- | --- | --- |
| **IZVAJALEC** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Poslovni račun** | Št:     Odprt pri:       |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  |
| **Podpisnik** |  |

se dogovorita in skleneta:

|  |
| --- |
| **POGODBO ZA ZAVAROVANJE PREMOŽENJA IN ODGOVORNOSTI****ZA OBDOBJE 4-IH LET****SKLOP 2: ZAVAROVANJE ODGOVORNOSTI****Številka: 260-4/2025-** |

**UVODNE DOLOČBE**

1. člen

 Naročnik in izvajalec ugotavljata, da:

- je naročnik izvedel postopek oddaje javnega naročila za izvedbo storitev **Zavarovanje premoženja in odgovornosti**, Ulica padlih borcev 13a, 5290 Šempeter pri Gorici – sklop 2: Zavarovanje odgovornosti objavljenem na Portalu javnih naročil pod št. objave       z dne , v skladu s 40. členom Zakona o javnem naročanju (Uradni list RS, št. 91/2015; v nadaljevanju: ZJN-3);

- je izvajalec na podlagi javnega naročila iz prve alineje in prejetih ponudb z Odločitvijo o oddaji javnega naročila, številka , z dne , izbral izvajalca kot najugodnejšega ponudnika za izvedbo javnega naročila iz prve alineje,

- da je izvajalec strokovno in tehnično sposoben izvesti naročilo po tej pogodbi.

Dokumentacija v zvezi z oddajo javnega naročila, št. \_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_, ter ponudba izvajalca št.  z dne  (v nadaljevanju: Ponudba) sta sestavni del te pogodbe.

2. člen

S tem sporazumom se naročnik in izvajalec dogovorita o splošnih in posebnih pogojih izvajanja javnega naročila iz prejšnjega člena.

Celotna dokumentacija javnega naročila in ponudba sta sestavni del tega sporazuma

**PREDMET POGODBE**

3. člen

Zavarovalnica s podpisom te pogodbe prevzema v zavarovanje odgovornost zaradi naročnikovega namena izničiti tveganja za naslednje vrste zavarovanj:

|  |
| --- |
| **Zavarovanje splošne odgovornosti** |
| **Zavarovanje poklicne odgovornosti** |

4. člen

Za zavarovanje, ki je predmet te pogodbe oziroma javnega naročila, veljajo določila celotne dokumentacije javnega naročila in zavarovalni pogoji, ki so del zavarovalno tehnične dokumentacije.

Za zavarovanje se uporabljajo tudi naslednji zavarovalni pogoji zavarovalnice:

|  |  |  |
| --- | --- | --- |
|  | **Vrsta zavarovanja** | **Oznaka zavarovalnih pogojev** |
| **1** | **Zavarovanje splošne odgovornosti** |  |
| **2** | **Zavarovanje poklicne odgovornosti** |  |

Splošni in dopolnilni pogoji ter klavzule zavarovalnic lahko veljajo le, če niso v nasprotju s predmetno zavarovalno tehnično dokumentacijo oziroma celotno razpisno dokumentacijo.

**POGODBENA VREDNOST IN PLAČILNI POGOJI**

5. člen

**Pogodbena vrednost – premija na leto – znaša:**

(Cena vključuje 8,5 % davek od prometa zavarovalnih poslov.)

**Letna premija**

|  |  |  |  |  |  |
| --- | --- | --- | --- | --- | --- |
| **Zap.št.** | **Zavarovalna vrsta** | **%****popusta** | **Letna neto premija** | **DPZP** | **Končna letna premija** |
| 1. | **Zavarovanje splošne odgovornosti** |  |  |  |  |
| 2. | **Zavarovanje poklicne odgovornosti** |  |  |  |  |
|  | **SKUPAJ** |  |

**Skupna letna premija**

|  |  |  |
| --- | --- | --- |
| **Zap.št.** | **Premija** | **Znesek (v €)** |
| 1. | Neto premija  |  |
| 2. | DPZP |  |
| 3. | **Končna letna premija** |  |

6. člen

Ponujene cene - zavarovalne premije in ostale vrednosti za posamezne storitve so navedene v evrih in vsebujejo vse stroške, ki pri tem nastanejo.

Premije - premijske stopnje in vsi ponujeni popusti so navedeni na zavarovalnih policah oziroma obračunskih listih, ter so fiksni in nespremenljivi za celotno pogodbeno obdobje.

Izvajalec bo za posamezno kritje izdal zavarovalno polico, obračunski list in račun.

Zavarovalna premija za prvo leto je enaka premiji na ponudbi zavarovalnice. Za drugo in naslednja leta bo zavarovalnica pripravila obračun premije na podlagi podatkov o številu zaposlenih, ki jih bo zavarovanec posredoval zavarovalnici najkasneje do 1.6. v tekočem letu za predhodno leto s stanjem premoženja na dan 31.12. Pri obračunu premije za drugo in naslednja leta se upoštevajo cene zavarovanja navedene na ponudbi, ki je bila oddana v skladu z tem javnim naročilom.

7. člen

Zavarovatelj bo v celotnem zavarovalnem obdobju izvajal storitve zavarovalnega kritja po tej pogodbi v skladu z zavarovalnimi pogoji, ki so veljavni ob sklenitvi pogodbe.

Zavarovatelj sprejme v zavarovanje pod enakimi pogoji in cenami tudi vse dodatno v zavarovanje vključeno osebje zavarovanca.

V celotnem zavarovalnem obdobju na zavarovalno premijo pri nobenem zavarovanju ni dopusten vpliv škodnega dogajanja (malus) na premijo.

8. člen

V primeru, da izvajalec po svoji krivdi zamudi z opravljenimi storitvami, se zaveže zavarovancu plačati zakonske zamudne obresti.

**IZVEDBA**

9. člen

Izvajalec se obvezuje, da bo storitve izvajal v zavarovalnem obdobju 48 (oseminštirideset) mesecev, in v podaljšanih obdobjih zavarovalnega kritja, oziroma v skladu z zavarovalno tehnično dokumentacijo. Zavarovalno obdobje traja 4 leta: od       od 24:00 ure do      do 24:00 ure.

**PRAVICE IN OBVEZE ZA NAROČNIKA IN IZVAJALCA**

10. člen

Kakovost izvedenih storitev mora ustrezati veljavnim standardom na področju zavarovalništva.

Zavarovalnica se zaveže prevzete zavarovalne storitve izvajati v skladu z načelom dobrega strokovnjaka, vestno in pravilno, v skladu z veljavnimi tehničnimi predpisi, standardi, normativi in pozitivno zakonodajo in v korist naročnika.

Zavarovalnica se zaveže podatke, ki jih pridobi na podlagi te pogodbe, varovati po predpisih o varstvu osebnih podatkov in poslovni skrivnosti.

11. člen

Izvajalec bo za posamezno zavarovano premoženje in zavarovanje odgovornosti izdal zavarovalno polico, obračunski list in mesečni e-račun skladno s ponujeno ceno iz ponudbe.

Naročnik bo izvajalcu vsak izstavljen račun, ki ga bo predhodno potrdil naročnikov skrbnik te pogodbe, plačal na transakcijski račun dobavitelja številka IBAN  odprt pri banki (naziv banke)      .

12. člen

Naročnik se zavezuje račun plačati v 30 dneh od pravilno izstavljenega računa, pri čemer začne rok plačila teči naslednji dan po uradnem prejemu mesečnega e-računa, ki je podlaga za izplačilo, na naslovu naročnika. Račun se mora sklicevati na številko pogodbe, na podlagi katere se izstavlja.

Če je zadnji dan za plačilo dela prost dan, se šteje, da je zadnji dan za plačilo prvi naslednji delovni dan.

V kolikor veljavni predpisi določajo ali dopuščajo daljši plačilni rok, se uporabi tak najdaljši rok, kot je določen oziroma dopuščen s predpisi.

13. člen

Pogodbeni stranki se obvezujeta, da bosta naredili vse, kar je potrebno, za izvršitev te pogodbe.

14. člen

Če naročnik ugotovi, da zavarovalnica storitev ne izvaja v skladu s to pogodbo oziroma krši določila te pogodbe, ima naročnik pravico pogodbo odpovedati.

Zavarovalnica mora naročniku povrniti vso škodo, ki bi nastala zaradi kršitve pogodbe, odpovedi pogodbe in razliko do morebitne višje cene (premije), ki bi jo v tem primeru ponudil drug ponudnik storitev, ki so predmet te pogodbe.

Če naročnik odpove pogodbo zaradi kršitev zavarovalnice navedene v tem členu, zavarovalnica nasproti naročniku ni upravičena uveljavljati kakršnekoli zahtevke, ne glede na njihovo pravno naravo, razen naročnikovega plačila za zapadle zavarovalne premije.

**FINANČNO ZAVAROVANJE ZA DOBRO IZVEDBO POGODBENIH OBVEZNOSTI**

15. člen

Izvajalec bo moral v petih delovnih dneh po podpisu pogodbe kot pogoj za veljavnost pogodbe izročiti bančno garancijo ali bianco menico z menično izjavo in pooblastilom za unovčenje ali ustrezno kavcijsko zavarovanje zavarovalnice za dobro izvedbo posla v višini 10 % od pogodbene vrednosti v EUR z DPZP, ki jo bo naročnik unovčil v naslednjih primerih:

* če se bo izkazalo, da storitev ni opravljena v skladu s pogodbo ali zahtevami iz razpisne dokumentacije;
* če bo naročnik pogodbo razdrl zaradi kršitev s strani izvajalca;
* če bo izvajalec kršil zaupnost podatkov;
* če izvajalec objavi nesolventnost, prisilno poravnavo ali stečaj;

Predložitev ustreznega finančnega zavarovanja (i) je pogoj za veljavnost pogodbe. Finančno zavarovanje za dobro izvedbo posla mora veljati za čas veljavnosti pogodbe, vključno z njenim morebitnim podaljšanjem, ter še nadaljnjih 30 dni po izteku njene veljavnosti.

Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje 3 dni po dnevu, ko ga je predložil v izplačilo.

Če naročnikova škoda presega znesek finančnega zavarovanja, bo naročnik povračilo nastale škode od izvajalca uveljavil po splošnih pravilih civilnega prava.

**LIKVIDACIJSKI POSTOPEK**

16. člen

Rok za izplačilo odškodnine je 14 (dni) dni in teče od dneva, ko je zavarovalnici dostavljena potrebna dokumentacija in ugotovljen temelj za likvidacijo zavarovalnega primera.

Zavarovalnica mora naročniku sproti posredovati kopijo poravnave za vse likvidirane odškodninske zahtevke (tudi dopise odklonitve) iz naslova zavarovanja odgovornosti (imena oškodovancev pri poravnavah iz naslova splošne in zdravniške odgovornosti lahko zavarovalnica zakrije).

Zavarovalnica se zaveže do 15. (petnajstega) v mesecu za pretekli mesec, na pisno zahtevo seznanjati družbo Trtnik in Trtnik, zavarovalno posredništvo, storitve in svetovanje, d.o.o. o škodnem dogajanju. Podatki o škodnem dogajanju morajo vsebovati naslednje podatke: oznako škode zavarovalnice, datum nastanka škode, datum prijave škode, vzrok nastanka škode, znesek izplačane odškodnine in datum izplačane zavarovalnine ali datum obvestila odklonitve.

**SKRBNIK POGODBE**

17. člen

Pogodbeni stranki določata kontaktni osebi, ki sta odgovorni za nadzor nad izvajanjem te pogodbe.

Skrbnik pogodbe oz. kontaktna oseba na strani naročnika je:

Skrbnik pogodbe oz. kontaktna oseba na strani izvajalca/zavarovalnice je:

**VARSTVO PODATKOV**

18. člen

Pogodbeni stranki se zavezujeta, da bosta pri izvajanju obveznosti po pogodbi delovali v skladu z vsakokrat veljavnim Zakonom o varstvu osebnih podatkov RS in s Splošno Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (v nadaljevanju: Splošna uredba o varstvu podatkov). V kolikor bosta pogodbeni stranki pri izvajanju svojih obveznosti iz pogodbe medsebojno izmenjevali osebne podatke posameznikov, jih obdelovali za račun nasprotne pogodbene stranke ali z njimi razpolagali v razmerju skupnega upravljavstva zbirk osebnih podatkov, se pogodbeni stranki zavezujeta sprejeti poseben sporazum o obdelavi oziroma skupnem upravljanju osebnih podatkov, v katerem bosta podrobneje uredili medsebojno razmerje in obveznosti v odnosu do osebnih podatkov, in sicer še pred začetkom izvajanja obdelave osebnih podatkov.

Zavarovalnica mora imeti vzpostavljen postopek in ukrepe za varovanje in obdelovanje osebnih podatkov, kot jih predpisuje 23. Člen ZVOP-2.

**POSLOVNA SKRIVNOST**

19. člen

Pogodbeni stranki se zavezujeta, da bosta vsebino te pogodbe ter vso dokumentacijo (poslovno, finančno, tehnično) v zvezi z opravljanjem storitev po tej pogodbi varovali kot poslovno skrivnost in jih brez predhodne pisne privolitve nasprotne stranke ne bosta posredovali, razkrili ali na drug način naredili dostopne tretjim osebam. Pogodbeni stranki se zavezujeta varovati tudi vse poslovne skrivnosti, osebne podatke in druge zaupne informacije nasprotne stranke, s katerimi se seznanita zaradi ali v zvezi z izvajanjem te pogodbe, in sicer ne glede na nosilec, na katerem so informacije vsebovane oziroma način, na katerega so bile zaupne informacije pridobljene.

Vsaka pogodbena stranka se zavezuje zaupne informacije posredovati zgolj osebam, ki te informacije potrebujejo za izvajanje te pogodbe v imenu in za račun vsake pogodbene stranke, in sicer le v obsegu, ki je za to nujno potreben.

Vsaka pogodbena stranka za kršitve varstva poslovnih skrivnosti in zaupnih informacij s strani oseb, ki delujejo v njenem imenu in za njen račun, odškodninsko odgovarja kot za lastno kršitev. Stranki sta te odgovornosti odvezani, v kolikor razkritje informacij zahteva pristojno sodišče, nadzorni organ ali tretja oseba, kateri je posamezna pogodbena stranka na njeno zahtevo te informacije po zakonu dolžna razkriti.

Poslovne skrivnosti oziroma zaupnih informacij ne predstavljajo naslednje informacije:

- informacije, ki jih je pogodbena stranka že posedovala, še preden jih je prejela od druge pogodbene stranke,

- informacije, ki so bile ali postanejo javne iz drugega razloga, kot je kršenje tega dogovora,

-informacije iz te pogodbe oziroma v zvezi s to pogodbo, ki v skladu z veljavno zakonodajo štejejo za informacije javnega značaja vsaj ene od pogodbenih strank in jih je ta pogodbena stranka dolžna javno razkriti.

Obveznost varovanja zaupnih informacij iz tega člena ostane v veljavi tudi po prenehanju veljavnosti te pogodbe.

Izvajalec se zavezuje, da bo vse osebe, ki so pri njej v delovnem razmerju, pogodbene ter zunanje sodelavce, ki se bodo seznanile s podatki v okviru izvajanja te pogodbe, pisno opozoril na dolžnost varovanja podatkov.

Izvajalec se zavezuje, da brez izrecne pisne naročnikove privolitve ne bo objavljal ali se okoriščal z naročnikovimi poslovnimi skrivnostmi ali zaupnimi informacijami, do katerih je imel kot izvajalec dostop v času veljavnosti te pogodbe ali po tem, če so ta gradiva označena z oznako interno oziroma zaupno.

Pogodbeni stranki se zavezujeta, da bosta na zahtevo nasprotne stranke vrnili vse dokumente in njihove kopije, pridobljene v okviru medsebojnega pogodbenega sodelovanja, ki vsebujejo podatke, ki predstavljajo poslovno skrivnost.

Naročnik lahko od izvajalca zahteva polno odškodnino za vso škodo, ki jo utrpi in ki izvira iz objave ali okoriščanja z naročnikovimi poslovnimi skrivnostmi ali zaupnimi informacijami.

**OBVLADOVANJE NASPROTIJ INTERESOV**

20. člen

Pogodbeni stranki izjavljata, da v zvezi s sklenitvijo te pogodbe ni podanih okoliščin, ki predstavljajo ali bi lahko predstavljale nasprotje interesov. O vsakem zaznanem obstoječem ali potencialnem nasprotju interesov kot tudi zaznanem videzu nasprotja interesov med izvajanjem te pogodbe bo vsaka pogodbena stranka nemudoma obvestila nasprotno pogodbeno stranko.

Pogodbeni stranki se zavezujeta, da bosta izvedli vse potrebne ukrepe za obvladovanje tveganj, ki bi lahko izhajala iz nasprotja interesov, predvsem, a ne izključno z: izločitvijo oseb, pri katerih je podano nasprotje interesov, iz vseh nadaljnjih postopkov, povezanih z izvajanjem predmeta pogodbe, ali z drugimi ukrepi, ki smiselno onemogočajo,
da bi takšne osebe vplivale na izvajanje pogodbe, z izvedbo postopkov nadzora nad že opravljenimi dejanji oseb, pri katerih je podano nasprotje interesov, z angažiranjem druge osebe, ki bo sproti preverjala in odobrila vsa dejanja, ki jih v zvezi z izvajanjem pogodbe opravi oseba, pri kateri je podano nasprotje interesov.

Vsaka pogodbena stranka je odgovorna za izvedbo ukrepov v zvezi z osebami, ki delujejo v njenem imenu in/ali za njen račun. O izvedenih ukrepih je potrebno obvestiti nasprotno stranko. Kadar pogodbena stranka potrebnih ukrepov ne more izvesti brez udeležbe nasprotne pogodbene stranke, se o izvedbi ukrepov pogodbeni stranki posebej dogovorita.

Nasprotje interesov na strani vsake pogodbene stranke predstavlja kakršenkoli zasebni interes vodilnih zaposlenih oziroma zaposlenih, ki sodelujejo pri sklepanju ali izvajanju te pogodbe ali zasebni interes ožjih družinskih članov teh zaposlenih, ki bi lahko negativno vplival na skrbno, gospodarno, pošteno in učinkovito izvajanje te pogodbe.
Pogodbeni stranki se zavezujeta, da bosta, v okviru veljavne zakonodaje, kot zaupne varovali vse podatke in informacije, pridobljene v zvezi z naznanitvijo nasprotij interesov, morebitne osebne podatke pa bosta obdelovali v skladu z veljavnimi predpisi, ki urejajo varstvo osebnih podatkov.

**PROTIKORUPCIJSKA KLAVZULA**

1. člen

Ta pogodba se šteje za nično, če je kdo v imenu ali na račun nasprotne pogodbene stranke (torej stranke, ki vstopa v pogodbeno razmerje z organom ali organizacijo iz javnega sektorja), predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:

- pridobitev posla iz te pogodbe; ali

- za sklenitev posla iz te pogodbe pod ugodnejšimi pogoji; ali

- za opustitev dolžnega nadzora nad izvajanjem pogodbenih obveznosti iz te pogodbe; ali

- za drugo ravnanje ali opustitev ravnanja, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku ali posredniku organa ali organizacije iz javnega sektorja, drugi pogodbeni stranki (torej stranki, ki vstopa v pogodbeno razmerje z organom ali organizacijo iz javnega sektorja) ali njenemu predstavniku, zastopniku oziroma posredniku.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvesti-la Komisije za preprečevanje korupcije ali drugih organov, glede njegovega domnevnega nastanka, pričel z ugotavlja-njem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

Izvajalec s podpisom tega pogodbe jamči, da ni zadržkov za sklenitev posla po 35. členu ZlntPK.

**RAZVEZNI POGOJ**

23. člen

Ta okvirni sporazum je sklenjen pod razveznim pogojem, ki se uresniči v primeru izpolnitve ene od naslednjih oko-liščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca/dobavitelja ali podizvajalca ali

- če bo naročnik seznanjen, da je pristojni državni organ pri izvajalcu/dobavitelju ali podizvajalcu v času izvajanja pogodbe ugotovil najmanj dve kršitvi v zvezi s:

• plačilom za delo,

• delovnim časom,

• počitki,

• opravljanjem dela na podlagi pogodb civilnega prava kljub obstoju elementov delovnega razmerja ali

• v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo bo naročnik o tem obvestil izvajalca/dobavitelja v desetih dneh.

Izvajalec/dobavitelj lahko v roku, ki ga bo določil naročnik, ki pa ne sme biti daljši kot 15 dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko izvajalec/dobavitelj v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev. Če izvajalec/dobavitelj ne bo predložil dokazov za podizvajalca ali če jih bo, pa bo naročnik oceni, da ti ukrepi ne zadoščajo, lahko izvajalec zamenja podizvajalca v roku, ki ga bo določil naročnik in ne sme biti daljši od 15 dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe po-godbe. Če izvajalec/dobavitelj ne bo predložil dokazov zase ali za podizvajalca ali če jih bo, pa bo naročnik ocenil, da ti ukrepi ne zadoščajo, ali če izvajalec ne bo prevzel del sam ali predlagal novega podizvajalca ali če bo naročnik v skladu s 94. členom ZJN-3 pravočasno predlaganega novega podizvajalca zavrnil, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev.

V primeru izpolnitve razveznega pogoja se šteje, da je pogodba za tega izvajalca/dobavitelja razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca/dobavitelja.

Če naročnik v 60 dneh od seznanitve s kršitvijo ne začne novega postopka javnega naročila, se šteje, da je pogod-ba razvezana šestdeseti dan od seznanitve s kršitvijo.

**ODSTOP OD POGODBE**

24. člen

Če se med izvajanjem te pogodbe izkaže, da se izvajalec ne drži pogodbenih pogojev oziroma da dela na opravlja v skladu s pogodbo, ga naročnik na to opozori. Če v roku 7 dni od dneva prejema opozorila izvajalec dela ne prilagodi zahtevam naročnika oziroma določilom pogodbe, lahko naročnik takoj po preteku tega roka pogodbo enostransko razdre, izvajalec pa mu je dolžan povrniti morebitne stroške in nastalo škodo.

Odpovedni rok za obe pogodbeni stranki znaša 60 dni, razen če je dogovorjeno drugače. Odpovedni rok prične teči z dnem sklenitve sporazuma oziroma z dnem vročitve pisne odpovedi pogodbe nasprotni pogodbeni stranki.

25. člen

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca.

**REŠEVANJE SPOROV**

26. člen

Morebitne spore, ki bi nastali v zvezi z izvajanjem te pogodbe, bosta pogodbeni stranki skušali rešiti sporazumno.

(2) Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Novi Gorici.

**KONČNE DOLOČBE**

27. člen

Pogodba je sklenjena z dnem podpisa s strani obeh pogodbenih strank, uporablja pa se za 4-letno obdobje od ……………… do ……………………., z možnostjo podaljšanja za 2 meseca.

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki.

Ob poteku 4-letnega obdobja se lahko naročnik odloči (ni pa to dolžan), da bo podaljšal obdobje zavarovanja za največ 2 meseca, o čemer skleneta pogodbeni stranki aneks k tej pogodbi. Naročnik sporoči izvajalcu morebitno odločitev o podaljšanju zavarovanja s pisno izjavo, podano najmanj 30 dni pred potekom pogodbenega obdobja (4 leta). Naročnik ima tudi v tem primeru možnost predčasnega odstopa od pogodbe s 15-dnevnim odpovednim rokom.

28. člen

Za urejanje razmerij, ki niso izrecno določena s to pogodbo, se uporabljajo določila zakona, ki ureja obligacijska razmerja, in določila drugih veljavnih predpisov, ki urejajo s pogodbo opredeljena medsebojna razmerja.

29. člen

Pogodba je sestavljena v dveh (2) enakih izvodih, od katerih prejmeta naročnik in izvajalec vsak po en zvod.

|  |
| --- |
| **PRILOGE POGODBE** |
|  | ponudba z dne      , katere del je predračun, |
|  | Dokumentacija v zvezi z oddajo javnega naročila, št.:       |
|  | Garancijski dokumenti (Finančno zavarovanje, ki ga v originalu hrani naročnik) |

|  |  |  |
| --- | --- | --- |
| **Izvjalec** |  | **Naročnik** |
|       |  | Splošna bolnišnica dr. Franca Derganca Nova GoricaUlica padlih borcev 13A5290 Šempeter pri Gorici |
|  |  |  |  |   |
| **KRAJ** | **DATUM** | **KRAJ** | **DATUM** |
|       |       | Šempeter pri Gorici |       |
| **PODPISNIK** | **PODPIS** | **PODPISNIK** | **PODPIS** |
|       |  | direktor zavoda Dimitrij Klančič,dr.med.,spec.int.med. |  |